Die wêreld in foto’s – 11 Oktober 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Kind slaap op ŉ ander kind se skoot terwyl hulle vir die Chinese president Xi Jinping buite die lughawe in Chennai, Indië, wag. Xi het Vrydag in China aangekom vir ŉ beraad met Indiese eerste minister Narendra Modi. (Foto: R Parthibhan, AP) Mans kyk na die golwe terwyl tifoon Hagibis die hawe nader in Kiho, Mie-prefektuur, Japan. ŉ Tifoon is in aantog in Tokio se rigting en swaar reën word die naweek verwag. (Foto: Toru Hanai, AP) Stefanos Tsitsipas van Griekeland vier sy oorwinning oor Novak Djokovic van Serbië tydens die mans se kwarteindstryd by die Shanghai Meesters-toernooi by die tennissentrum Qizhong Forest Sports City in Shanghai, China. (Foto: Andy Wong, AP) ŉ Man dra ŉ branderplank by die Shigo-kus in Fukuoka, Suid-Japan. (Foto: Aaron Favila, AP) ŉ Kambodjaanse seuntjie jaag sy koeie aan in die O-Andoeuk-nedersetting net buite Phnom Penh, Kambodja. (Foto: Heng Sinith, AP)